Teszek még egyet a tűzre.
Azt hiszem, ide jó lesz.
Igen.
Óvatosan!
Jónak tűnik.
Ez a történet nem rólam szól.
Ez egy eltűnt gyerek története. Az én eltűnt gyerekemé.
Egész életemben kerestem őt.
25 000 DOLLÁR NYOMRAVEZETŐI DÍJ
Nem tudtam, mi történt vele.
Egyszerűen eltűnt.
Hosszú és nehéz út áll mögöttem.
Mert az a helyzet,
hogy a lányom ügye nem megoldatlan maradt, hanem kinyomozatlan.
És ez feldühített.
A düh pedig erőt ad.
Meg akartam keresni azt a gyereket, és életben találni.
Akkor is, ha ezért el kell mennem a világ végéig.
Egyedül a düh hajtja igazán az embert.
A dühöt nem kell táplálni. Nincs szüksége pihenésre.
És halálos is lehet.
Ha el akarsz intézni valamit, dühödj be!
Meglesz erre a válasz.
Megtalálom a lányomat.
TITKOK HÁLÓJÁBAN: AZ ELTŰNT LÁNY
MASSACHUSETTS ÁLLAM, GLOUCESTER
Tiéd a „rosszcsont” feliratú.
- Jó? - Igen.
Rosszcsont vagy.
’91-ben ismerkedtem meg Eddel. Régimódi stílusban egy bárban.
Cathy nővérruhát viselt.
Hivatásos ápolónőként dolgozott New Orleansban.
Kisétált a bárból, és egyikünk sem hitte, hogy újra látjuk egymást.
Három napra rá ismét összefutottunk, és onnantól fogva együtt maradtunk.
Cathy felmondott, bérelt egy pótkocsit,
felpakolta a cuccait meg a kutyáját,
és New Orleansból elautózott idáig, ebbe a massachusettsi házba.
Útközben megálltunk a Virginiai Egyetem kápolnájánál, és tíz héttel
a megismerkedésünk után már házasok voltunk.
Ez 32 éve történt.
Úgy egy hónapja voltunk házasok, mikor megemlítette, hogy született egy gyereke,
akit örökbe adott.
Egész életemben fájt a szívem, hogy ezt tettem.
Hogy hagytam, hogy ez történjen vele és velem.
Meseszép baba volt.
És annyira kopasz!
Gyönyörű szemekkel.
Csak 16 éves voltam, mikor 1974-ben megszületett a kislányom.
Ráébredtem, hogy pelenkáznom kell majd.
Meg kell tanítanom egyedül enni.
Meg mindenre, amit egy felnőtt csinál, és amit én sem tudtam még igazán.
Nagyon kiszolgáltatott voltam. És az anyám választás elé állított.
Azt mondta: „Örökbe kell adnod a babát.
Képtelen vagy gondoskodni róla. Fogalmad sincs, mit vállalsz.”
Nem tudtam, hogyan bizonyítsam be az ellenkezőjét.
Rábeszéltek azzal, hogy a baba a lehető legjobb nevelőszülőket kapja,
ha még csecsemőként adom örökbe.
És ha mást nem is tehetek érte, ennyit legalább igen.
Megérdemel ennyit.
És meghátráltam.
Átengedtem a lányomat a Virginia állambeli Norfolk örökbefogadási rendszerének,
hogy jobb élete lehessen a kicsinek.
Csak kilenc hónapos volt.
Mindig ő járt az eszemben, egész életemben.
De zárt örökbefogadás volt,
úgyhogy nem tudom, mi történt vele. Sohasem keresett engem.
Harmincöt évvel később, 2010-ben
kaptam egy levelet az örökbefogadási ügynökségtől.
Azt hittem, arról értesítenek, hogy keres a lányom.
Gondoltam: „De jó! Végre megtörténik!”
NORFOLKI HUMÁN SZOLGÁLATÓ OSZTÁLY
Ehelyett kiderült, hogy a lányom 21 éve eltűnt,
1989-ben, 14 éves korában.
Közölték, hogy egy kukoricatábla mellett talált, azonosítatlan holttest…
az én lányom lehet.
Én… Egy csapásra minden megszűnt.
Az örökbefogadási ügynökség azonnal közölte velem,
hogy járt náluk egy nyomozó az ismeretlen, női holttest miatt,
és a rendőrségnek szüksége van a DNS-emre az azonosításhoz.
DNS-MINTA
Úgyhogy DNS-mintát adtam,
és azt mondták, várnom kell egy ideig.
Nem tudtam, mit tegyek.
Mire végül rám találtak, ő már 21 éve eltűnt.
Nem várhattam a számítógép mellett a DNS-vizsgálat eredményét,
hogy azok az ő maradványai-e.
Kapcsolatba léptem a rendőrséggel és az örökbefogadási ügynökséggel.
De nem árulták el, milyen nevet kapott a lányom,
és hogy honnan tűnt el.
Mivel örökbe adtam, nem voltak jogaim.
Nem jöhetek azzal, hogy ő az én lányom.
Nincs hozzá semmi jogom.
Ez pedig arra sarkallt, hogy magam nyomozzak a lányom után.
Mindössze a születési idejét tudtam.
Így Eddie-hez fordultam:
„Keress egy olyan eltűnt gyereket a számítógépen, aki ekkortájt született!”
Tíz percig sem böngésztem azt a weboldalt, mire találtam egy eltűnt személyt
Cathy lányának a születési dátumával.
ADATOK SZÜLETÉSI DÁTUM:
1974. június 23.
HAJSZÍN: BARNA SZEME SZÍNE: ZÖLD
Ő volt a legelső azon a listán, amit a michigani rendőrség
az eltűnt személyekről közzétett.
TIZENNÉGY ÉVESEN LÁTTÁK UTOLJÁRA
Én azt a nevet adtam neki, hogy Alexis Miranda Badger.
Aundria Michelle Bowmanre változtatták a nevét.
A MICHIGANI HAMILTONBAN TŰNT EL
Megtudtam, hogy Michigan államban, Hamiltonban élt.
ELTŰNT MICHIGANBEN 1989 MÁRCIUSÁBAN
AUNDRIA BOWMAN ELTŰNT, VESZÉLYBEN LEHET
Mikor megláttam, először arra gondoltam: „Nem is ismerem ezt az embert.”
Egy babára emlékszem.
De ahogy megnéztem a szemét…
Hasonlít rám. Az én gyerekem. A kislányom.
Megpróbáltam megkeresni az interneten.
Nem találtam sem őt, sem az örökbe fogadó szülőket.
Semmit.
Úgyhogy csináltam egy Találjuk meg Aundria M Bowmant! Facebook-oldalt.
TALÁLJUK MEG AUNDRIA M BOWMANT!
Mert tudtam, hogy akik ugyanabba a gimibe jártak,
rá szoktak keresni egymásra.
Nekigyürkőzöm a munkának.
Miért nem töltődik be?
Az elején semmit sem konyítottam a számítógépekhez.
„Üdvözlöm a tagokat.
Ha valamelyikőtök közeli barátságban állt Aundriával,
jelentkezzetek! Írjatok nekünk privát üzenetet itt,
a Találjuk meg Aundria M Bowmant! Facebook-oldalon! Köszönjük.”
TALÁLJUK MEG AUNDRIA M BOWMANT!
Hirtelen beindult a dolog.
JÓL EMLÉKSZEM A LÁNYODRA.
SZIA, JOHN VAGYOK.
ISMERTEM A LÁNYODAT.
AUNDRIÁVAL OSZTÁLYTÁRSAK VOLTUNK
EGY ISKOLABUSSZAL JÁRTUNK.
MINDIG FOGLALKOZTATOTT, HOGY HOL LEHET
Rögtön jelentkeztem.
AUNDRIA ROKONA
Információkat adtam Cathynek.
Aundriát Brenda és Dennis Bowman fogadta örökbe.
A családunk odavolt a kislányért.
Brenda a férjem unokatestvére.
Ugyanabba az iskolába jártunk a Michigan állambeli Muskegonben.
Brenda csendes volt.
BRENDA UNOKATESTVÉRE
És eléggé zárkózott.
Brenda még gimibe járt, amikor ő és Dennis megismerkedtek.
És egymásba szerettek.
Dennis Brenda első pasija lehetett.
Igen. Mikor Brenda leérettségizett,
Dennis a haditengerészetnél szolgált.
Mielőtt bevetésre mentem,
megmondtam Brendának…
Egy évvel azelőtt ismerkedtünk meg.
Azt mondtam neki: „Ha befejezem az alapkiképzést,
és hazajöhetek, elfogadsz tőlem egy gyűrűt?”
Amint megismertem, tudtam, hogy ő az igazi.
’71-ben házasodtunk össze.
És őt San Diegóba vezényelték.
Hat hónapig laktunk ott.
Aztán szolgálati helyet választhattam.
És a virginiai Norfolkba jöttünk.
Megpróbáltak családot alapítani.
Ekkortájt tájékoztattak arról, hogy kettős méhem van.
„Nagyon kicsi az esély, hogy teherbe essen.”
Ekkor jelentkeztünk örökbe fogadónak.
Kellett hozzá…
Nem is tudom, hány év.
Egyik reggel telefonált a szociális munkás, és azt mondta:
„Van egy kisbabánk. Öt hónapos.”
Másnap újra felhívott: „Brenda, tévedtem.”
„Nem kaphatjuk meg a kislányt?” „Tíz hónapos.” Mire én: „Rendben.”
Örökbe fogadtuk Aundriát.
Sajátom nem lehetett, de megtörtént velünk az örökbefogadás csodája.
Mindig is apuci kislánya volt.
A világ legeslegédesebb gyereke.
Igen, Aundria aranyos kislány volt,
Isten ajándéka ennek a családnak, ahol nem születhetett gyermek.
Aztán Brenda és Dennis Virginiából visszaköltöztek
Michigan nyugati részébe…
Hamiltonba, ami egy kisebb közösség.
Hamilton csendes, nyugis város…
HAMILTON LAKOSOK SZÁMA 3620
…Holland közelében.
HOLLAND LAKOSOK SZÁMA: 34 024
Itt nem történik semmi rossz.
AUNDRIA BARÁTJA
Volt egy benzinkút,
egy rakat templom, az iskola meg egy bolt.
Akkoriban nagyjából ennyiből állt Hamilton.
Kisváros: mindenki tud a másikról.
AUNDRIA BARÁTJA
És templomba kellett járni.
Ha kilógtál a sorból, másképp néztek rád.
Brenda és Denny vasárnaponként templomba jártak.
Tanítottak a vasárnapi iskolában,
és nagyobb családra vágytak.
Aztán évekkel később állandóan rosszul voltam.
Denny megjött a munkából, és kivágtam elé egy terhességi tesztet.
„Bizony” - mondtam. „Van egy 13 éves, örökbe fogadott lányunk.”
Éjjel felébredtem, és gondoltam, akár el is fogadhatjuk.
És…
Apák napi hétvége volt, az ágyhoz mentem, és azt mondtam: „Ébresztő, apuci!”
Aundria nagyon örült, mikor Vanessa megszületett.
Annyira csodálatos! Egy igazi család.
Aztán 1989-ben Aundria gimnazista lett.
ISKOLABUSZ
A középiskolánk kicsi volt.
És összetartó, mint a város.
Voltak ott sportolók, a keresztény csoport,
a füvező fiatalok
és azok, akiket mindenki került.
Én az voltam, akit mindenki csak félrelökött.
AUNDRIA BARÁTJA
Hű! A ’80-as évek rémes frizurái! Édes istenem!
Emlékszem, előző este mindig hajat mostam,
aztán be kellett fújni hajlakkal, feltupírozni, begöndöríteni,
újra hajlakk, és reggel kezdhettem elölről.
Böhöm frizurákkal járkáltunk.
Rettenet.
Aundria nagyon vicces volt. Emlékszem, átmentem hozzá,
és a hálószobájában Cyndi Laupert és Madonnát hallgattunk.
Persze ha egyedül vagytok, feltekeritek a rádiót,
és táncra perdültök a „Girls Just Want to Have Fun”-t énekelve.
Aundria egyértelműen bulizós csaj volt. Kereste a társaságot.
Vicces lány volt.
Emlékszem, barátkoztunk a suliban.
Előttem van a mosolya.
Az megmaradt.
Nagyon igyekezett, hogy mindenkinek örömet okozzon.
Kaméleonként idomult ahhoz, akivel éppen volt vagy beszélgetett.
Szerintem ez néha gondokat okozhatott neki bizonyos kapcsolatokban,
mert törte magát, hogy passzoljon az adott személyhez,
változtatott a viselkedésén, a beszédén, hogy beilleszkedjen,
és olyan legyen, mint a másik.
Be akart illeszkedni, ahogy mindenki.
Azt hiszem, csak egy normális tinédzser volt.
Nem tanult túl jól.
Párszor vissza is szólt a tanároknak.
Átlagos tini volt.
De mikor 12-13 éves lett,
mintha valaki elkapcsolt volna egy kapcsolót.
Hirtelen elmászkált otthonról.
Drogot fogadott el az iskolatársaitól.
Lopott a boltból. Hazudozott.
Egy nap dühös lett a nejemre,
és ököllel kitörte a bejárati ajtó ablakát.
Tanácsadásra vittük, meg minden.
- Aznap, mikor Aundria eltűnt… - Igen?
…ön mire emlékszik, mi történt?
Denny aznap reggel elvitte az iskolába. Volt valami zenekaros dolog.
Aztán elment érte.
És Aundria nagyon hallgatag volt.
Utána indulnom kellett a második műszakomba a Lincolnshire-be.
Összeszedtük a kicsit, és őt is vittük,
hogy Aundria tanulhasson, és ne mondhassa azt,
hogy a babára kellett vigyáznia.
Denny kitett engem.
Mikor hazaértem,
kinyitottam a bejárati ajtót.
Nem volt zárva.
Bevittem a babát, és lefektettem a kanapéra.
Felmentem az emeletre.
Szólongattam Aundriát.
A hálószobánk bezárt ajtaját felfeszítették.
Voltak olyan kicsi utazótáskáink.
Egy egész készlet, és az egyik hiányzott.
A visszaigényelt adónk egy részét
bankban tartottuk, de volt készpénzünk is egy borítékban.
Danny a komódba rejtette.
Aundria elvitte.
A malacperselyből is elvitte az aprót.
És a lila kabátját.
Azonnal hívtam a rendőrséget, hogy eltűnt a gyerekem.
Kivonultak, bejöttek a házba, jegyzőkönyvet vettek fel.
Aundria eltűnt.
ALLEGAN MEGYEI SERIFFHIVATAL ÖSSZEFOGLALÁS
A LÁNY NEM VOLT OTTHON HIÁNYOZTAK TÁRGYAK ÉS 100 DOLLÁR
Az eltűnést követő első pár napban…
ALLEGAN MEGYEI ÜGYÉSZ
mindenki Aundriát kereste.
Megállás nélkül kerestük.
Kocsikat kértünk kölcsön,
és éjszaka kerestük Hollandben, hogy ne ismerje fel az autóinkat.
Bejelentések érkeztek, hogy látták Hollandben és a környéken.
Állítólag felismerték egy görkorcsolyapályánál és a boltokban.
A család egyik barátja látta őt sorban állni a pénztár előtt,
Aundria kiszőkítette a haját, és úgy tűnt, hogy talán terhes.
Egyes beszámolók szerint
a felnőtt-szórakoztatóiparban dolgozott Indianában.
TÁNCOLÓ LÁNYOK SZALON
Emlékszem, azt hallottam, hogy a kamionpihenőhöz ment,
ahol felvette egy kamionos.
KAMIONPIHENŐ
- És valahol máshol lakik. - Az volt a hivatalos, hogy elszökött.
A gondot az jelentette, hogy nem lehetett min elindulni.
Semmi információ. Nem volt mit keresni.
Teljesen hiányoztak a nyomok.
11:30-körül fejeztem be a munkát, és…
jártam az utcákat őt keresve.
Végül Danny szólt, hogy abba kell hagynom.
„Van otthon egy kisbabád. Le kell állnod.”
Lesújtott szülők voltunk, akiknek eltűnt a lányuk.
Aundriának nyoma veszett. Eltűnt.
Egyszerűen eltűnt.
Hűha!
Így nézett ki, amikor utoljára láttam.
Olyan édes! A gyönyörű szemeivel. Istenem!
Hiányzik ez a kislány.
Mielőtt Alexis megszületett, elszöktem otthonról.
Anyámnak eljárt a keze.
Nem egyszer alaposan elpáholt.
És elegem lett a bántalmazásból.
New Orleansba szöktem úgy, ahogy voltam.
Tizennégy múltam akkor.
Úgy egy évre rá estem teherbe.
És Alexis is 14 éves volt, mikor elszökött.
Ha elszöksz otthonról, bűnözőként tekintenek rád.
És egyszerűen nem keresik ezeket az elszökött gyerekeket.
Engem nem kerestek.
Szóval tudtam, hogy a rendőrség a ’80-as években nem kereste a lányomat.
Évekkel ezelőtt kicsúszott a kezükből az ügy.
Egy internetes nyomozó kellett hozzá 2010-ben Kaliforniában,
hogy a rendőrség nyomozni kezdjen Alexis ügyében.
Húsz évvel az eset után.
Carlnak köszönhető a változás.
2009-ben kezdtem eltűnt és azonosítatlan személyekkel foglalkozni.
Volt egy Websleuths nevű oldal
mindenféle megoldatlan rejtélyekről,
köztük azonosítatlan férfiakkal és nőkkel kapcsolatos ügyekről,
és amatőr nyomozók közösen próbálták megoldani ezeket az ügyeket.
Mikor elkezdtem,
láttam, hogy az eltűnt személyeket mutató weboldalak egyikén sem lehet
túl jól keresgélni az ügyek között.
Ezért úgy döntöttem, hogy összeállítok egy táblázatot az eltűntekről.
Mire a végére értem, közel 19 000 név szerepelt a listában.
Könyvelő vagyok, szóval nagyon jól bánok a táblázatokkal.
És többször előfordult, hogy sikerült megoldanom egy eltűnt személy ügyét.
LEZÁRATLAN ÜGYEKET OLD MEG
Először megijedtem tőle. Hogyan választhat valaki ilyen hobbit?
Ki ez a halott személy? És az ki? Lehet, hogy ő?
Nyomozgatunk a fotelból, ugye?
Mégis Carl volt az,
aki mozgásba lendítette az egész dolgot.
Itt van.
Ez a közzétett fotó a holttestről a racine-i azonosítatlan nő ügyében.
AZONOSÍTATLAN NŐ
SZÜLETÉSI IDŐ: ISMERETLEN ÁLLAM: ISMERETLEN
Rábukkantam egy 1999-es ügyre a wisconsini Racine-ből.
A nyomozók azt mondják, ezt a brutális gyilkosságot sosem felejtik el…
…egy súlyosan bántalmazott nő holttestét találták meg.
…Racine megyében, az út mellett, egy kukoricásban.
Az azonosítatlan nőt szexuálisan bántalmazzák.
Ki tette, és ki az ismeretlen nő?
Átnéztem a táblázatomat.
Lássuk, van-e itt egy nő
talán Wisconsinból, Michiganből vagy Illinois-ból!
A ’70-es évek elején születhetett.
Ezekkel a szűrésekkel 13 esetet kaptam.
És a második itt Aundria Michelle Bowman.
Aundria Bowman 1989-ben tűnt el a michigani Hamiltonban.
Az azonosítatlan nőt 1999-ben találták meg a wisconsini Racine-ben.
Aundria 14 éves volt az eltűnésekor,
a racine-i nő a 20-as évei közepén járt. Az életkor nagyjából stimmelt.
Úgyhogy készítettem egy arcrekonstrukciós rajzot.
Rengeteg a hasonlóság Aundria Bowman
és a racine-i nő arcvonásaiban.
Először is, nagyon hasonlít az orruk.
Aundriának hosszú orra van gömbölyödő orrheggyel.
És a térképre nézve látszik, hogy a michigani Holland
a Michigan-tó túloldalán van, a wisconsini Racine-nel szemben.
MICHIGAN-TÓ
Megkerestem a Racine Megyei Seriffhivatalt,
és ők összekapcsoltak az üggyel foglalkozó nyomozóval.
Azt mondtam neki: „Van itt egy lány a Michigan állambeli Hollandből,
és esélyes, hogy ő az azonosítatlan nő.”
Nagyon kíváncsi voltam, mi lett vele, de rettegtem attól,
ha azt kell megtudnom, hogy…
Alexist agyonverték, és az árokba dobták.
Három év elteltével aztán végre
összevetették a DNS-emet a racine-i nőével, és tájékoztattak.
Rendben.
„Fontos, hogy…”
Istenem!
Nem ő volt.
Nem a lányom volt. Nem Alexis.
CATHRYN DNS-ÉVEL NEM EGYEZIK MEG
Nagyon fura megkönnyebbülést éreztem.
Felkészülsz egy elképzelhetetlen borzalomra,
és amikor mégsem úgy alakul, megkönnyebbülsz.
De ez azt is jelentette, hogy kezdhettem elölről.
Tovább kell keresnem, és meg fogom őt találni.
Hallani sem akar majd rólam, és jogosan is teszi.
De legalább tudni fogom, hogy él.
Főleg mivel Haverdink nyomozó felhívott, és azt mondta:
„Folytatjuk. Nem sikkad el az ügy.”
Bizakodtam.
ALLEGAN MEGYEI SERIFFHIVATAL ÉS BÖRTÖN
Ugyanabban az iskolába jártam, mint Aundria.
Egy évfolyammal feljebb,
és senki sem beszélt Aundria eltűnéséről vagy elszökéséről.
Úgy éreztem, hogy ő tényleg meg akarja oldani.
Nem vett részt a ’80-as és ’90-es évek ügyetlenkedéseiben.
NYOMOZÓSZOLGÁLAT CSAK ENGEDÉLLYEL
Mivel az Aundria Bowman ügy 20 éven át megoldatlan maradt,
pontot akartunk tenni rá, és létrejött a nyomozócsapat.
Új módszerrel nyomoztunk az ügyben.
MICHIGAN ÁLLAMI RENDŐRSÉG
Nem kevés.
AUNDRIA BOWMAN FOTÓI
Megkerestük Bowmanéket.
Jeleztük nekik, hogy újra nyomozunk az ügyben,
és megpróbálunk előrejutni.
BOWMANÉK HÁZA
- Jó reggelt! A nevem Todd. - Jó reggelt!
- Dennis. - Dennis? Örvendek, uram.
A waylandi rendőrségtől jöttünk.
Nyilvánvalóan ez egy nagyon régi ügy,
de igyekszünk valamiféle lezárást nyújtani.
- Lezárást? - Igen.
Azt nem lehet.
Térjünk a lényegre!
- Jó. - Találjuk meg a lányomat!
Igen, mi is ezt próbáljuk.
Megkerestük Cathyt is, a vér szerinti anyát.
Ő szintén nagyon eltökélt volt, meg akarta találni a lányát.
Tudtam, hogy beszélt Carl Koppelmannel. És Facebook-oldalakat hozott létre.
Aundria számos ismerőse jelentkezett nála,
az én régi iskolatársaim.
BARÁTOK VOLTUNK A GIMIBEN
Tehát meghallgattam Cathyt és Carl Koppelmant,
hogy milyen információik vannak,
és hogy akad-e valami, ami segíthet, vagy hasznos lehet az ügyben.
ELTŰNT ÉS VESZÉLYBEN VAN
„Hála istennek!” - gondoltam. Nem egyedül kellett csinálnom.
És tudtam, ha tovább keresem Alexist,
és minden energiámat a Találjuk meg Aundria M Bowmant! oldalba fektetem,
akkor abból lesz valami.
És jelentkezett Metta.
2013. május 11-én megkerestem Cathy Terkaniant.
Azt írtam neki: „1989 szeptemberében
elraboltak a michigani Holland déli részéről, a Szélmalom benzinkútról.
Nem hagy nyugodni a gondolat, hogy a történetünk összefügghet.”
Iskola után hazasétáltam, és megkérdeztem anyutól, átmehetek-e a barátnőmhöz.
Ez rendszeres volt. Mindig átsétáltunk egymáshoz.
Biztonságosnak gondoltuk a környéket. De anyu nemet mondott.
Mire könyörögni kezdtem neki.
„Na jó. Hívj, amikor odaértél!”
És aztán… Igen.
Hatéves voltam.
Itt állt a Szélmalom. Innen vitt el.
Erre sétáltam, mikor meglátott,
jött, és leparkolt itt, a járda mellett.
Azt mondta: „Anyukád megengedte, hogy elvigyelek kiskutyákat nézni.
Elmegyünk egy pajtába, a kiskutyákhoz.” Mellette álltam, megragadott,
és beültetett a piros pick-upjába.
Mentünk egy ideje, mikor megkérdeztem: „Hű, ott van a pajta?”
Mert látni akartam a kiskutyákat.
„Nem, de mindjárt odaérünk” - felelte. És mentünk tovább.
Az egyik kereszteződésnél volt egy rendőr. Szólt, hogy bukjak le.
Aztán elkezdte a fülem mögé simítgatni a hajam, simogatta az arcomat, és…
Eleinte nagyon kedves volt. Rendes embernek gondoltam.
Ismerte anyut.
Aztán megváltozott a viselkedése.
Félreállt az autóval.
Kiszállt, elővett egy kötelet a kocsi hátuljából.
A nyakamnál fogva berángatott az erdőbe, és én sikoltozni kezdtem.
Teljesen levetkőztetett,
és a pulcsimmal bekötötte a számat, hogy ne kiabáljak.
Tökéletesen emlékszem.
Fölém került. Lehúzta a nadrágja sliccét.
És hirtelen ugatni kezdett egy kutya. Közelről hallatszott.
Volt nem messze egy kemping,
ezért azt hihette, hogy kutyát sétáltatnak a közelben.
Felpattant, elszaladt, és otthagyott.
OTTAWA MEGYEI SERIFFHIVATAL
Szexuálisan bántalmazott.
KISKORÚ ELRABLÁSA, SZEXUÁLIS BÁNTALMAZÁS
Eloldoztam magam. Aztán meztelenül kifutottam az útra.
És valaki hívta a 911-et.
MAGÁVAL CSALTA A KISLÁNYT
Még aznap beszélnem kellett egy fantomképrajzolóval,
és minden részletet elmondtam neki.
De nem kapták el az illetőt.
Úgyhogy hatéves korom óta keresem.
Nem akartam, hogy ez más kislányokkal is megtörténjen.
Az internet egyértelműen változtatott a dolgon.
Kutatni kezdtem eltűnt emberek után Michiganben,
és főként itt, Holland és Hamilton környékén.
Egyre mélyebbre ásod magad, és csak kutatsz,
hogy van-e esetleg valami kapcsolat.
TALÁLJUK MEG AUNDRIA M BOWMANT!
2013-ban írtam a Facebook-oldalra.
SOSEM KAPTÁK EL A FICKÓT
Furának tűnt, hogy Aundria Bowman ugyanabban az évben tűnt el
és ugyanazon a környéken, mint én.
Az Aundria ügyével való hasonlóságok miatt, ha az emberrablás volt,
arra gondoltam, talán az én támadóm rabolta el őt is.
Ezért elkezdtem alaposabban utánaolvasni az ügynek.
Megláttam egy fotót Aundria nevelőapjáról, Dennis Bowmanről.
Uramisten!
Pont úgy néz ki, mint aki elrabolt.
Összetörtem és elborzadtam.
Ő a lányom örökbe fogadó apja!
Na, ez aztán nagyon…
Metta, Carl és én rengeteget kutakodtunk együtt.
A Szélmalom benzinkútról raboltak el.
A férfiből koszos szag áradt, mint egy autószerelőből. Talán festékszag volt.
Dennis Bowmant a Macatawa kikötőben alkalmazták.
Ács volt, a kikötőben álló hajókon dolgozott.
Dennis a közelben dolgozott.
MACATAWA KIKÖTŐ - EMBERRABLÁS HELYE
Kevéssel három után történt. Mintha épp munkából jött volna.
Az útvonal elhaladt a háza előtt…
BOWMANÉK HÁZA
…közel a kempinghez, ahova elvitt.
KEMPING
ELRABLÁS HELYE - TEMPLOM
Oda járt templomba, ahol elrabolt engem.
A kocsi, amivel elvittek, egy régi, kopott vagy koszos, piros pick-up volt.
Megpróbáltuk kideríteni, volt-e egy piros pick-upja.
Megkérdeztük az egyik rokont, aki azt mondta:
„Igen, volt egy ilyen pick-upja.”
És kaptunk egy fotót az autóról.
Nagyon hasonlít arra a kocsira, amivel elraboltak.
Pontosan olyan volt, ahogy Metta leírta.
Túl sok az egybeesés.
És amikor meghallottam a hangját…
Azonnal hívtam a rendőrséget, hogy eltűnt a gyerekem.
Kirázott a hideg. A hangot nem felejted el.
Lehetséges, hogy Dennis Bowman tehet a gyerekem eltűnéséről?
Nem is tudom, hogy mondjam szépen. Dennis más volt.
Néha feszengő érzést keltett bennem.
Nem akartam a közelében lenni.
Aundria elmesélte, hogy nem szeretik a szülei.
Valami azt súgja, borzalmas otthona lehetett.
Aundriának nyoma veszett. Eltűnt.
Jézusom! Ő az.
Ki az ördög fogadta örökbe a lányomat?
Ez az egész helyzet olyan, mint egy kigyulladt ház.
Szépen elsétálhatok a ház mellett, rá sem hederítve a segítségért kiabálókra,
vagy bemehetek egyenesen a tűzbe, és megégetem magam.
Láttam a tüzet, és bementem.
És csak akkor jutok ki, ha keresztülsétálok rajta.
Tudtam, hogy Michiganbe kell utaznom. Oda, ahonnan Alexis eltűnt.
HAMILTON - ÁLLAMI BAJNOKAINK
Első alkalommal 2013-ban mentünk el Michiganbe.
És ez lesz az ötödik utunk Hollandbe.
De ameddig csak szükség van rá, volán mögé ülünk,
és odamegyünk, hogy megoldjuk ezt az ügyet.
Hála az égnek, hogy mellettem volt Eddie! Nem ismerte a lányomat.
És őszintén, ha nem találkozom Eddel,
nem kezdtem volna Alexis keresésébe,
mert nem vett volna körül ez a fajta, feltétel nélküli szeretet.
Érzem, hogy szeretnek.
- Örülök, hogy látlak, Cathy! - Carl Koppelman!
De jó újra látni téged! És téged is, Ed.
- Igen. - Szia, Carl!
Tíz év alatt számos alkalommal elmentünk Carllal Michiganbe.
Hihetetlen, de ez az egész pont a megfelelő emberekkel történt.
A detektívem és a kősziklám.
- A támogató rendszer. - A kősziklám.
Rengeteget nyomoztam a Facebookon,
de az összes apró részlet kiderítéséhez személyes beszélgetések kellenek.
Ezért Eddie, én és Carl találkoztunk azokkal,
akik hajlandók voltak erre, és akiket nem ismertem személyesen.
Sue! Szia! Hogy vagy?
Szia!
- Úgy örülök! - Végre!
- Én is örülök, hogy látlak. - Tudom.
- Látom a kisbabádat a szemedben. - Köszönöm.
Jöttél, és aranyosan közbeszóltál.
Mert szerettük őt.
- Látod? - Hűha!
Beszélnél kicsit arról, amikor áthozták őt hozzátok?
Igen, emlékszem, Aundria a kandalló előtt gubbasztott,
valahogy így.
Brenda jött, és azt mondta:
„Hallottad, mit csinált ez a csitri? Elmeséljem, mit művelt a csitri?”
Gondoltam: „A gyereketekről beszélsz.”
Szegény Aundria összefonta a karját, fel-le pillantgatott, és…
- Dennis ott volt a szobában? - Igen. Hogyne.
Aundria láthatóan visszahúzódó és megalázott volt.
Ha a lelkedbe gázolnak, meg ilyesmi, attól nem válsz vidám gyerekké.
Őszinte leszek: ez nagyon megrázott. Nem is akarom hallani.
De én tanúbizonyságot tenni jöttem. És így is lesz.
Hahó!
Michelle Timmer otthonában járok?
- Üdv, Michelle! Cathy vagyok. - Üdv!
- Szia! - Szia, szívem! Szevasz!
- Jennifer! - Szia! Hogy vagy?
Remekül. Köszönöm.
- Te vagy Kim? - Igen, én.
- Szia, Kim! - Örvendek.
Örül a szívem, hogy találkozhatok Alexis barátaival. Én Alexisnek hívom.
Rendben, megértem.
Sajnálom, hogy mindkettőtöktől azt kell kérnem, hogy idézzétek fel újra.
Ugyan, semmi gond.
Emlékszem, ő kilencedikes volt, én tizedikes.
Elbuszoztunk hozzá, és mentünk volna be a házba,
de ő megfordult, rám nézett, és azt mondta:
„Ne gyere be! Várj idekint!”
Ő bement, és az apja rögtön kergetni kezdte,
és ordított meg kiabált valamit.
Aundria futásnak eredt, de az apja a sarkában volt,
elkapta a lábát, és Aundria elvágódott.
És utána már nem láttam.
Nem… Az emeleten kiabáltak egymással.
Hétfőn a suliban megkérdeztem tőle,
mi történt, és azt mondta, az apja felrohant utána az emeletre,
és ütni kezdte, mert későn ment haza.
Pedig nem későn jött.
Áthívott hozzájuk, jól éreztük magunkat,
és emlékszem, vacsorára a szülők hamburgert ettek.
Aundria és én csak egy olyan szendvicset kaptunk,
ami a maradékokból készült:
ketchup, mustár és savanyúság két kenyérszelet között,
mert ő csak ezt ehette.
Ezt mondta Aundria?
Igen, ezt mondta Aundria.
Dennis odajött az asztalhoz,
és úgy megütötte, hogy Aundria kis híján kiesett a székből.
Aundria persze sírva fakadt.
Brenda is ott ült, de semmit sem tett. Csak etette tovább a babát.
Nem törődött a dologgal, mintha meg sem történt volna.
Aundriának elege lett, buszra szálltunk, és elmentünk hozzám.
A szüleim nem voltak otthon,
és Aundria a szobámban bújt el az örökbe fogadó szülei elől.
Kábé négy napig maradt nálam.
Vittem fel neki ennivalót a családi étkezések után.
Azt is elárulta nekem, hogy a nevelőapja éjjelente
átjön a szobájába, és akarata ellenére szexuális dolgokra kényszeríti.
Tizenhárom évesen sokkoló ilyesmiket hallani.
Csak azt tudtam javasolni, hogy beszéljen valakivel.
Másnap Aundriával visszabuszoztunk az iskolába.
Egyenesen az igazgatói irodába mentünk,
és beszéltünk az ott lévőkkel az Aundriával történtekről.
Büszke vagyok rá. Büszke vagyok.
Nagyon erős volt.
Olyan, mint én. De nem lehet mindent elviselni.
Emlékszem, Aundriával vigasztaltuk egymást az otthoni gondok miatt.
Arra is emlékszem, hogy a megyei hivatal embereket küldött az iskolába,
és a szülőket is behívták.
Ott ülnek a szüleid, és a hivatal emberei azt mondják:
„Na jó, meséld el, mi a baj!”
Mit mondasz ilyenkor?
Ott ülnek előtted a szüleid is.
Rájuk nézel, és csak annyit felelsz: „Ó, hát… semmi.”
És szépen hazaküldenek a szüleiddel.
Velem is megtörtént.
Egyik nap egy vita után megfordult, és azt mondta:
„Apu molesztált.”
Közöltem vele, hogy ez hazugság.
Akkoriban tanácsadásra jártunk vele.
És elmentünk mindhárman beszélni a lelkésszel.
A lelkész előbb Aundriával beszélt.
Aztán behívott engem és Dennyt.
„Akarsz mondani valamit?” - kérdezte.
Mire Aundria: „Igen. Hazudtam.”
Azt mondta neki a lelkész:
„Tudod, hogy egy ilyen vád miatt mekkora bajba kerülhet az apukád?”
Beismerte, hogy senki sem bántotta.
Hazudott, mert el akart érni valamit.
Vonjuk be az egyházat! Persze.
Ha lelki tanácsadás kell, irány a templom!
Tipikus.
Az a lány könyörög az életéért. Az életéért könyörgött.
És ezek az emberek mind elfordulnak.
A gyerekek többet tettek, mint a felnőttek.
A gyerekek hazudtak érte, kaját csempésztek neki,
törődtek vele.
A rendszer viszont semmit sem tett, csak visszaküldte ugyanoda.
Vajon az, ahogy Brenda reagál bármire,
ami a lányával esetleg történhet…
BRENDA UNOKATESTVÉRE
mit árul el Dennyről és arról, ahogy Denny bánt vele?
Ha a mai fejemmel visszagondolok arra a pillanatra,
amikor ott ült a kandalló előtt, már értem, mi zajlott éppen.
Megpróbálta mindenki tudtára hozni: elmondhatja ugyan,
de senki sem hallgatja meg.
Nem árult el nekünk semmit, mert talán azt gondolta: „Minek?
Ők sem hinnének nekem.”
És ez nagyon bántott.
Bátorítottuk, hogy menjen el otthonról, szabaduljon ki onnan,
de nem akarta otthagyni a kisbabát. Azt mondta, vigyáznia kell Vanessára.
Voltak olyan zsebes mappáink.
Aundria a babáról készült fotókat tartotta a mappájában.
Sokat vigyázott a kicsire.
Pelenkázta, cumisüvegből etette. Imádta a húgát.
És rettegett attól, hogy magára hagyja a kis testvérét.
Azt mondta nekünk…
Bocsánat. Ez annyira szomorú!
- Megértem. Sajnálom. - Szóval azt mondta, hogy…
akkor megy el, ha Vanessa már nagyobb, és megkeresi az igazi anyukáját.
Szerintem elszökött otthonról valahova jó messze,
távol az örökbe fogadó családjától,
és biztosan örült, hogy kikerült ebből a helyzetből, és jobb lett neki.
Tudva, mennyire el akart menni, őszintén hiszek ebben.
Brenda telefonált, és közölte, hogy Aundria elszökött.
Én semmi olyasmit nem hallottam, hogy pénzt vitt volna el.
- Nem? Nem? - Vagy hogy… Nem.
Megkérdeztem, elvitt-e valamit. Magával vitte-e a ruháit, a kézitáskáját.
„Nem vitt el semmit. Sem a táskáját, sem a sminkkészletét. Semmit.”
Mondtam is Craignek: „Ez nem furcsa?”
Beszéltem Brendával telefonon. Megkérdeztem:
„Denny hogyan… Mit szól ehhez az egészhez?”
Igen.
Azt felelte: „Meg sem említhetem, mert rögtön veszekedés lesz belőle.”
Olyannyira zavart Denny viselkedése, hogy bejelentést tettem.
Mondtam, hogy Aundria Bowman eltűnése miatt telefonálok,
és szerintem alaposabban meg kéne nézniük Dennis Bowmant.
Aundria elszökésének körülményei valahogy nem stimmelnek,
és válaszokat akarok.
Úgy volt, hogy a legjobbat kapja. Nekem ezt mondták.
Erre ezt kapta.
Iszonyú dühítő.
Újra érzem azt a káoszt.
Miután örökbe adtam Alexist, több éven át öngyilkos akartam lenni.
Ezt tette velem az örökbeadás, és ezért nincs gyerekem.
Nem voltam elég bátor.
És őszintén szólva, ha megtarthattam volna őt,
ha segítenek, hogy megtartsam, ő most is itt lenne.
Utálom magam ezért. A kurva életbe! Bocsánat.
Persze mindent elhittem anyámnak.
„Meseszép élete lesz.”
Elnézést.
Nehéz, ha így… összetörnek az álmaid.
Együtt kell ezzel élnem. Muszáj.
És… darabokra szaggatja a lelkem.
Ha történt valami Alexisszel, nem tudok majd megbocsátani magamnak.
Carltól hallottam a FOIA-ról,
az információszabadságról szóló törvényről.
Ez egy olyan törvény, hogy szerzel egy nyomtatványt,
fizetsz jó sok pénzt,
és elküldenek neked egy egész halom adatot.
Úgyhogy lekértem Dennis Bowman adatait.
Mikor megismertem Bowman múltját… Egyszerűen nem hittem el.
GRAND HAVEN-I SERIFFHIVATAL
Két ügy szerepelt az anyagban.
Bowmant letartóztatták betörésért és egy kolléganője zaklatásáért.
A letartóztatásakor átkutatták az otthonát,
és egy táskában női fehérneműt, egy maszkot
és egy engedély nélkül tartott, lefűrészelt csövű puskát találtak.
Ezek miatt végül nagyjából egy évet ült a megyei börtönben.
Aztán volt egy második, ennél is durvább ügy 1980-ban.
1980. május 23-án Bowman 31 éves volt.
Bowman rátámadt az áldozatra, egy tinédzserlányra
a michigani Hollandben, a Kirk Park közelében lévő Lakeshore Drive-on.
Az ügyvéd kérdésére, hogy „Mi történt először?”,
a lány a következőt felelte: „Azt mondta: ’Állj meg, szállj le a bicikliről,
és indulj el az erdő felé!’
Aztán megláttam a fegyvert. Újra rám kiabált. És mellém lőtt.
Azt mondta: ’Az istenit, szállj már le a bicikliről,
és indulj az erdő felé!’
A lábam irányába lőtt a fegyverrel, és láttam a felszálló porfelhőt.
Azt mondta, golyót ereszt belém,
és rám szegezte a fegyvert.
Visszafordultam, és megláttam egy dél felé haladó pick-upot.
Hadonásztam neki, hogy megállítsam.
Feldobtam a biciklimet a pick-up platójára,
a sofőr kinyitotta az ajtót, és beengedett.”
„Bowman az elfogásakor a következőket mondta:
’Muszáj elengedniük. Haza kell hoznom a kislányomat az iskolából.’”
- Büntetőeljárás indult? - Igen, gyilkossági kísérlettel vádolták.
Beismerte a szexuális bűncselekmény szándékával elkövetett támadást.
Íme a bíró véleménye:
„A bíróság úgy döntött, hogy elzárás hiányában a vádlott
veszélyt jelent a nőkre.”
1981. február 2-án tíz évre ítélték úgy, hogy öt év után feltételesen szabadulhat.
Aundria akkor hatéves volt.
Kinrossba költöztem, amikor Dennyt átvitték oda.
Aundria mindig is duzzogott emiatt.
„Minden gyerek tudja, hogy egy elítélt lánya vagyok.”
„Nem te vagy az egyetlen” - mondtam.
Isten ments, hogy elvigyem azt a gyereket egy börtönlátogatásra!
Mikor megtudtam, hogy mégis elvitte a kislányt a börtönbe, az…
Az… teljesen összetört.
1986. január 31-én kiengedték a börtönből.
Aundria akkor 11 éves volt.
Mindnyájunkat megdöbbentett, hogy Brenda mégis mellette maradt
azzal a kislánnyal.
A kislányom egy feltételesen kiengedett férfival lakott,
aki meg akart ölni egy tinédzserlányt.
Senki sem védelmezte a lányomat.
Nem jó családba adták örökbe.
Elég megnézni az apa múltját.
És ezen a ponton már biztosra vettem, hogy Dennis tett valamit Alexisszel.
Hogy meggyilkolta.
Alexis azt mondja másoknak, hogy Dennis molesztálja;
Brenda tudja, de nem érdekli.
Dennis Alexis halálát akarta.
Be kell bizonyítanom, hogy ő tette.
És ha ez csak úgy megy, ha bevadulok, és mindenkit felrázok, ám legyen!
Minden követ meg fogok mozgatni.
MADONNA EGYETEM FERENCES KÖZPONT
Az elmúlt tíz évben
Carllal eljártunk a Michigani Eltűntek nevű konferenciára.
Ez nem más, mint hogy minden évben az eltűntek családjai összejönnek,
és kibeszélik magukból a helyzetüket. Iszonyatos történeteket.
Sziasztok! Mary Berlinnek hívnak. Eltűnt a húgom.
1990-ben eltűnt egy családtagom, Richard Hitchcock.
Hálás vagyok itt mindenkinek, aki eljött.
Ez egyfajta támogatás. Évente egyszer találkozol ezekkel az emberekkel.
Harminckét év várakozás és a szeretted utáni keresés
egy borzalmas helyzet.
Néha azt kívánom, bár angyalként látnám őt viszont,
mintsem azon tűnődjek, hogy hol van.
Második alkalommal 2013-ban látogattunk el Carllal Michiganbe.
Késtünk pár percet, már kialakult a kör. Leülök, erre Carl azt mondja:
„Ott van Brenda.” És minden megállt.
Elvittem azt az albumot,
mert sejtettem, hogy Cathy is ott lesz,
és találkozni fogok vele.
Fotókat akartam mutatni.
Azt mondtam: „Két anyukája van ma itt.
Köszönöm, hogy eljöttél, Cathy.” Csak ennyit mondtam.
Felpattantam:
„Mondd csak el nekik, ki a férjed!”
Hirtelen mindenki elképedt,
és támadt egy kis zűrzavar.
Egy csésze kávét hurcolásztam egész reggel,
és ha nem ittam volna már meg, a képébe öntöm az egészet.
Meglendítette a kezét,
mintha fel akarná pofozni Brendát.
Nagy hepajt rendeztem.
Úgy viselkedett, mint egy boszorkány.
Üvöltözött, és azt kiabálta,
hogy a férjem szörnyeteg, csak mert egyszer börtönben volt.
És hogy megölte a lányunkat. Én csak álltam ott.
Mi nem ilyenek vagyunk.
Az idegességtől nem tudtam beszélni, csak ordítani.
Úgyhogy Carl beszélt.
Felálltam és bemutatkoztam.
Cathy egy táblát tartott mögöttem: „Találjuk meg Aundria Bowmant!”
Ott állt mögöttem kezében a táblával.
Carl azt mondta: „Ez az ő sztorijuk, és van egy valószínű történet.”
Mindenki Brendára nézett,
mintha azt kérdeznék: „Mi a valószínű történet, Brenda?”
Elkezdett üvölteni és dühöngeni.
„Carl - mondtam -, én ma beszélni akartam vele,
de ha ilyen, akkor nem fogok.”
Brenda feldúlt volt, és annyit mondott:
„Jó, hogy nincs itt a férjem.”
Megkérdeztem Brendát, mégis mit várt.
„Ismerjük Dennis priuszát. Tudjuk, hogy öt évet ült,
mert meg akart erőszakolni egy 18 éves lányt.
Mit kéne gondolnunk?”
Azt felelte: „Nem felejtettem el, mit tett,
de megbocsátok neki, és betartom a házassági fogadalmamat.”
Egyszerűen nem bírtam tovább.
Kiviharzottam a teremből.
Előreléptem. Nálam volt a gyertyám.
Meggyújtottam.
„Ki itt a jobb anya?” - gondoltam. „Ő arra sem hajlandó,
hogy kiálljon ide a lányáért.”
Képtelen voltam egy helyen lenni vele.
Beültem az autóba, és úgy még sosem kiabáltam.
Carl sokat elviselt tőlem. Én tűz vagyok. Ő olyan, mint a jég.
És ez az, amitől józan marad az ember.
Van melletted valaki, aki elvisel,
amikor bekattansz.
Ha az eltűntek világában kell egyről a kettőre jutnod,
akkor egy menettervet követsz.
Lassú vagyok, de eltökélt.
Beszélsz az emberekkel.
Alexis ismerőseivel.
Lázadónak mondták.
Igen, én annak tartom Alexist, lázadónak.
„Nem akarok megfelelni a többieknek.”
AUNDRIA BARÁTJÁNAK ANYJA
„Egyéniség vagyok.”
Mintha csak magamat hallanám.
Igen?
Ezt csináltuk Carllal abban a tíz évben.
Szóltunk mindenkinek.
És Dennis érzett minket.
Tudta, hogy bekerítjük.
Szerintem sikerült elérnie, hogy irányt váltson
ez az egész nyomozás.
Akkor láttam először posztereket, amikor te elkezdted ezt csinálni.
Nem lehet elfelejteni az arcát.
Az arcformád meg a szemed hasonlít Aundriáéra.
Nagyon hasonlít rád.
Köszönöm.
Ha beszélsz azokkal, akik ismerték őt, még valóságosabbá válik Alexist.
Több lesz egy poszteren lévő fényképnél.
Gyönyörű szép vagy. Gyere csak be ide!
Azonnal összebarátkoztam Mettával.
Tudom, hogy Dennis elrabolta, amikor hatéves kislány volt.
Erőt adott nekem.
Eleve volt bennem düh és lendület, de Mettát megismerve ez megkétszereződött.
- Ennyire megértettük egymást. - Lelki társak lettünk.
A lelki anyukámnak hívom őt.
Szeretem őt, és szerintem nélküle semmi sem történt volna.
Ez az. Most…
Előbb a hamiltoni gimibe megyünk?
Először a Bowman-házhoz.
Rendben.
Carllal beültünk egy kocsiba,
és elautóztunk mindenhova, ahol Bowman valaha lakott.
Találni akartam valamit, ami bizonyítja,
hogy Dennis Bowman felel a lányom meggyilkolásáért.
Most nézz jobbra, ott állt a ház.
Igen.
Pont itt.
Ez az a ház, ahol Alexis lakott, de azóta lebontották.
Dennis és Brenda elköltöztek oda, ahol most is élnek,
szinte rögtön azután, hogy Alexis eltűnt.
BOWMANÉK HÁZA
Közel az első otthonukhoz.
BOWMANÉK RÉGI HÁZA
Nagyon különös volt, hogy elköltöztek onnan.
BOWMANÉK ÚJ HÁZA
„És ha Aundria visszajön?” - gondoltuk. „Hova megy majd?”
Itt vannak.
Ott a ház.
Ott laknak Bowmanék.
Van otthon valaki!
Állj meg szemben, Carl!
Indítsd el te! Én figyelek.
Oké.
Ha valaki kíváncsi,
mi a fene folyik itt, Carl majd letérdel, és azt mondja:
„Hozzám jössz feleségül?”
Reptessük meg azt a drónt!
Ez az!
Gyerünk, kispajtás! Megvagy. Oké.
Minden körülmény továbbra is Dennisre utal.
Érzem a lelkem mélyén.
És megszállottan kutakodom Dennis Bowman kertjében.
Megvan!
- Ereszkedj le arra a helyre! - Jó.
Bearanyozod a napomat.
Ez Dennis Bowman hátsó kertje.
Ismertem a Google Földet, és nézegetni kezdtem Bowmanék ingatlanát.
És volt a ház mögött valami, amit nem értettem.
„Az meg mi?”
Az elsőt 2011 táján láttam.
Azt a tojás alakú dolgot. Aztán eltűnt.
És utána csak föld volt ott.
Igen, az ott mintha cement lenne.
Ezt nézd, Carl! Van ott valami.
Az micsoda?
Miért változik folyton?
Mit jelent ez?
Biztos azt, hogy rejteget valamit. De mit?
A lányomat. Ott van, a hátsó kertben.
Kétlem, hogy oda rejtette a maradványokat…
BOWMANÉK ÚJ HÁZA
…ugyanis Aundria eltűnésekor máshol lakott.
BOWMANÉK RÉGI HÁZA
Mivel volt egy erdős terület a Bowman-házzal szemben,
ahol akkoriban laktak, a legnyilvánvalóbb következtetés az,
hogy ha megölte a lányt,
azon az erdős területen szabadult meg a holttesttől.
Cathy azt hajtogatja, a hátsó kertben van eltemetve.
Nekem nem áll össze, hogy miután Bowman megölte a lányt,
hogyan vitte át a testet a kertbe öt-hat hónappal később. De Cathy hajthatatlan.
Ott van a lányom.
Ha ide jövünk…
Ott. A ház hátsó oldalától talán úgy hat méterre.
Nem mondtam neki, hogy őrültség vagy ostoba elmélet.
Csak elfogadtam.
Meg voltam győződve arról, hogy Alexist a tulajdonának tekintette.
Úgy gondolta, jogában áll megölnie. És eltemetnie.
Közel akarta tartani magához.
Ez a legvadabb teória, de beleillik a képbe.
Bizonyítsd be, hogy tévedek, Dennis! Gyerünk, cáfolj meg!
Tudom, mit tettél, Dennis Bowman.
És tudom, miért tetted.
Felhívtam a rendőrséget, hogy kutassák át a kertet, ott lesz a holttest.
Nem áshatjuk fel senki kertjét, csak mert az anya sejt valamit.
De Dennis Bowman vezette a gyanúsítottak listáját.
Ugyanakkor nem voltak ellene valló szemtanúink.
Nem tudtuk, hogy a lány él-e, vagy meghalt.
Bowman, mikor találkoztunk vele, tartózkodó volt.
ALLEGAN MEGYEI SERIFFHIVATAL
Tagadta, hogy bármi köze lenne az ügyhöz.
Az égvilágon semmi közünk nem volt Aundria eltűnéséhez.
Megesküszöm egy halom Bibliára.
Aundriát nagyon hosszú ideje nem látták, és nem jelentkezett.
Azt feltételezem, hogy meghalt.
Nekem is rég ez a feltételezésem, de bizonyítani nem tudják.
Nem tudom bizonyítani.
Milyen tehetetlennek érezhették magukat! Hát én is annak éreztem magam.
De azt mondtam: „Elkapom a rohadékot!”
És bevetettem a hirdetőtáblát.
A hirdetőtábla a képükbe tolja, nem igaz?
MEGOLDATLAN ÜGY - ELTŰNT AUNDRIA BOWMAN
A Dennis házától jövő főútnál állt.
Piszkáltam őt.
„Tudod, hogy tudom, Dennis. Tudod.”
Most mindenki megtudja.
Le a kalappal, amiért belevágott, hogy válaszokat találjon.
Elképesztő, hogy megtette, és ennyire keményen.
Rászálltam a Facebookon.
„A sarkadban van a balszerencséd, Dennis Bowman,
és nem felejti el a neved.”
- Nem félsz, amikor ilyeneket posztolsz? - Nem.
Soha.
Dennis Bowman nem elég bátor ahhoz, hogy olyat bántson,
aki szembeszállhat vele.
NEM ÁLLUNK LE POKOLRA KERÜLSZ
BOWMAN MEGÖLTE ŐT
ELÁSTAD A KERTEDBEN A HOLTTESTÉT! NE HIDD, HOGY ANNYIBAN HAGYOM!
Vádolták önt ezzel előtte?
Nem.
Maszlag volt, és az a nő mindenkit megetetett vele.
És még mindig csinálja.
ELTŰNT AUNDRIA BOWMAN
A poszterek is csak a mi bosszantásunkra voltak.
Ön leszedte őket?
Nem. Meg akarom találni Aundriát.
Cathy napi rendszerességgel írt nekik.
Naponta többször telefonált.
Telefonáltam, és persze az üzenetrögzítő vette fel.
Jól megmondtam a magamét a sípszóig.
Visszahívtam őket, újra beolvastam nekik,
jött a sípszó. Megint telefonáltam.
Sípszó. A következő héten kihúzták a telefonjukat.
Cathy talán súrolt bizonyos határokat.
ELKAPUNK!
Emiatt kénytelenek voltunk lassítani,
és nyugtatgatni Bowmanéket.
Brenda felhívta Haverdink nyomozót, és közölte vele:
ha újra telefonálok, feljelent zaklatásért.
Az én szememben ez nem zaklatás. Hanem inkább állhatatosság és kitartás.
Egy pitbull női ruhában.
Így van.
Örökbe adta a gyerekét, most meg azt mondogatja:
„Jaj, az én szegény kicsikém! Ezekhez a szörnyetegekhez került!”
Bizonyítsa be, hogy nem követte el! Különben amíg csak élek,
ezt kiabálom. Mégis mit tehetnek ellene?
Nem adjuk fel. Rákapcsolunk.
A KARMA A LEGTÜRELMESEBB GENGSZTER.
AKKOR IS MEGTALÁLOM ALEXIST
DENNIS LEE BOWMAN MEGÖLTE A 14 ÉVES AUNDRIA M BOWMANT
FIGYELÜNK!
Itt ültem, a nappaliban, egy parányi íróasztalnál.
Kora reggel volt, és a Facebook-oldalt bővítgettem.
Az járt a fejemben, hogy úgysem történik semmi.
Megszólalt a telefon, felvettem, és Metta volt az.
Annyit mondott: „Elkapták.”
Üzent valaki a Facebookon, aki ismerte a szomszédjukat.
Azt írta: „Kint vannak Bowmanéknél.
Egy csomó rendőrautó áll a kertben.”
„Végre!” - gondoltam.
„Vádat emelnek Dennis Bowman ellen a lányom meggyilkolásáért.”
Előugrott hat rendőr,
és közölték, hogy le vagyok tartóztatva.
Azt nem mondták, hogy miért.
Nem öltem meg a lányomat. Istenem, dehogy!
Az a lány 31 éve kilépett az életünkből.
Fogalmunk sincs, hol lehet.
Nem én öltem meg a lányomat.
Jó reggelt, Mr. Bowman!
Squyres hadnagy vagyok, ő Smith nyomozó.
- Tudja, miért vagyunk itt? - Gőzöm sincs.
- Nincs? - Nincs.
Pedig ön várt rám.
- Elmondaná, miért tartóztattak le? - Hogyne, elmondom.
Én vagyok az az ember, akit maga mindig is várt,
akinek a felbukkanásától ön csaknem egész életében tartott.
És most itt van.
Jó a szeme?
Elég jó.
Szuper, egy norfolki zsaru.
Úgy van.
Letartóztatom magát azért az 1980-ban történt gyilkosságért.
Ön ölte meg annak a vadászpilótának a feleségét Virginiában.
Magának elment az esze.
Hát ezért vagyok itt.
A feliratot fordította: Gelléri Péter